Ega

EgaEuskaltzaindia: 166. araua: Euskal Herriko ibaiak. Arabako hegoaldean jaiota ia ibilbide osoa Nafarroa Garaiko hego-mendebaldean egiten duen ibai bat da, Ebroren adarra. 113 kilometro luze da, eta 1.461 kilometro koadroko arroa drainatzen du. Sistema Ega Chebro.es

 Geografia 
Toloñoko mendietatik datorren erreka batek eta Iturrietako mendietatik (Entziaren hegoaldean) jaisten den beste batek eratzen dute. Sartalde-sortalde norabidean doa Lizarraraino. Hegoaldera abiatzen da ondoren eta Lerindik igaro eta gero, San Adrianen Ebro ibaira isurtzen da.

Ega ibaiak Mendatza, Kanpanarea eta Zamarka erreken ura jasotzen du eskuinaldetik; Urederra eta Irantzu ibaiena ezkerraldetik. Kanpezu, Antzin, Legaria, Murieta, Zubielki, Arbeitza, Lizarra, Iratxe, Lerin, Carcar, Andosilla eta San Adrian herrietatik igarotzen da. Ebro ibaiak Nafarroatik jasotzen dituen hiru adar nagusietatik urriena da. Ibaiaren azken zatiak San Adrian eta Azagra udalerrien arteko muga markatzen badu ere, Ebro ibaiaren bokalea Azagra udalerrian dago oso-osorik.

 Ibaiadarrak 
Egaren ibaiadarrak hauek dira: Izki, Istora, Galbarra, Ubaria, Sardegi, Zelaieta, Urederra eta Irantzu.

 Hidrometria 
Ega ibaiaren emaria Andosillan neurtu zen 1912-2010 bitartean. Ega ibaia Andosillan Hercules.cedex.es Ibaiak 1.445 kilometro koadroko eremua drainatua du gune horretan, arro osoaren % 99. Urteko batez besteko emaria segundoko 13,6 m³ da. Emari handiena otsailean du (25,7 m³/s), eta txikiena abuztuan (2,8 m³/s).

Ega ibaiaren batez besteko emariak (m³/s), Andosillan neurtuakDatuak: 1912 eta 2010 artean

 Erreferentziak 

 Kanpo estekak 


Kategoria:Arabako Mendialdea
Kategoria:Lizarrerria